એક માન્યતા એવી પણ છે કે માતા રોહિણી રુક્મિણી તથા મહારાણીઓને રાસ-લીલા તથા રાધા-કૃષ્ણની વાર્તાઓ સંભળાવતાં હતાં ત્યારે, બહેન સુભદ્રાને શ્રીકૃષ્ણ તથા બલરામની સાથે નગરયાત્રા કરવા મોકલ્યાં હતાં. તેથી રથયાત્રાની શઆત થઈ હતી. એવું પણ કહેવાય છે કે બહેન સુભદ્રા પિયરમાં આવ્યાં ત્યારે તેમણે ભાઈ શ્રીકૃષ્ણ અને બલરામને દ્વારકા નગરી જોવાની ઇચ્છા વ્યક્ત કરી હતી. બહેન સુભદ્રાની માગણીને સ્વીકારી ત્રણે ભાઈ-બહેનો દ્વારકા નગરીમાં સર્વેને દર્શન આપવા નીકળ્યાં હતાં. ત્યારથી રથયાત્રા શરૂ થઈ હોવાનું મનાય છે.